open-index/open-wikipedia-markdown huggingface dataset:
Deva (Roemenië)

**Deva** (Hongaars: *Déva*, Pruus: *Diemrich*) is 'n stad in 't wèste van Roemenië en 't is de houfstad van 't distrik Hunedoara. De gemèndje tèltj 56.647 inwoeaners (2011) en ligk oppe linkse kantj vanne Mureș (inne aadheid *Maris* geneump) ane voot van 'ne 371 m hoeagen häövel. Naeve de stad Deva ligke nag veer dörper inne gemèndje; Archia, Bârcea Mică, Cristur (Hongaars: *Csernakeresztúr*) en Sântuhalm.

## Demografie
De bevölking van Deva waas inne gesjiechte hieël gemink: dao wóndje väöl Hongare (róndj 1910 inne mieëderheid) mer ouch Sakse. Allewiel zeen de Roemenen inne mieëderheid.
* 1910: 8.654 (5827 Hongare, 67,3%)
* 1941: 17.456 (4248 Hongare, 24,3%)
* 1977: 60.334 (7.598 Hongare, 12,6%)
* 1992: 78.438
* 2002: 69.257 (5975 Hongare, 8,6%)
* 2011: 61.123 (4409 Hongare, 7,2%)
De Sjlek

**De Sjlek** is e gehuch in de Nederlandjse provincie Limburg en vèltj ónger de gemeinte Ech-Zöstere. 't Gehuch ligk kórt t'n zuje van 't kirkdörp Pej langs de provinciale waeg N276. Op 1 januari 2012 wónde d'r 1.006 luuj. Döks weurtj de Sjlek gezeen es óngerdeil van Pej, mer op väöl gebiede is 't 'n zelfstenjige plaats.

Door en langs 't gehuch sjtruimp de Haver- of Roterbaek, die uitmóndj in de Middelsgraaf t'r huuegte van netuurgebied De Doort. Aan de Hoagsjtraot ligk 'ne raengewaterbuffer van 't Watersjap Roer en Overmaas óm euvertollig raengewater van dees baek tiedelik te berge.

Door 't dörp löp de route van 't Pieterpaad, 'n bekèndje langen-aafsjtandjswanjeling tösje Pieterburen (Groningen) en de Sint-Pietersberg bie Mestreech.

## Etymologie
De Sjlek is hoagswaorsjienlik 'n verbastering van 't waord *slenk*. In de geologie sjteit 't waord sjlank veur 'n lieëgde in 't landjsjap. 'ne Hors sjteit veur 'n huuegde in 't landjsjap. Aan de euverziej van de N276 ligk haof "de Hoos" (van *hors*), 'ne róndj 't jaor 1400 geboewdje Geldersje lieënhaof. d'n Hujigen haof haet nag ummer de naam "De Hoos".
Vèsserswaert

**Vèsserswaert** is e gehuch aan de Maas in de Nederlandjse gemeinte in de Nederlandjse gemeinte Ech-Zöstere. Tót 1803 waas 't 'n hieërlikheid.

Vèsserswaert vool in de Middelieëwe ónger 't graafsjap Loon en behuuerdje tót in de negetieëndje ieëw kirkelik ónger de parochie Ieële. De hieërlikheid Vèsserswaert waas 'ne lieën van Valkeberg. In 1607 verkóchte aartshertog Albrech en zien vrouw Isabella van Sjpanje de hoag jurisdictie euver Vèsserswaert aan Jean Curtius.

In de zèstieëndje ieëw praekdje Menno Simons in Vèsserswaert. In dees plaats höbbe gerumen tied väöl anabaptiste gewóndj.

Vanaaf 1803 vool de veurmaolige hieërlikheid ónger de gemeinte Ieële.

Doe in 1839 't Belsj en Nederlandj woorte gesjeie, woorte de gebiede op de rechsje Maaskantj e deil van Nederlandj. Ieële kwaam in 't Belsj te ligke, mer Vèsserswaert en d'n Daniëlsweerd woorte bie de Nederlandjse gemeinte Roostere geveug. Kirkelik góng Vèsserswaert aevel ónger Buchte huuere. In 2001 góng de gemeinte Roostere op in de fusiegemeinte Ech-Zöstere, wo door saer den Vèsserswaert ónger die gemeinte vèltj.
D'n Echterbós

d'n **Echterbós** is e gehuch en 'n gelieknamige wiek in de gemeinte Ech-Zöstere, gelaege in de streek Midde-Limbörg. Toet 2002 waas d'n Echterbós 'n óngerdeil van de gemeinte Ech.

De wiek d'n Echterbós ómvatj naeve d'n Echterbós ouch de gehuchte D'n Deelgaard en Pötbrook.

De oarsprunkelike woankern d'n Echterbós is veur praktische raejene in twieë gesplits ein besteit noe oete gehuchte Anen Echterbós en d'n Echterbós zelf. 't Noe kleinder gehuch d'n Echterbós vörmp same mit d'n Deelgaard en Pötbroek de wiek d'n Echterbós, die vèltj ónger de poskode van d'n Deelgaard, mer 't gehuch Anen Echterbós vèltj ónger de poskode van De Boesj en is daoróm aan die wiek toegeveug.


File:Echterbosch (Echt-Susteren) entreebord.JPG|Ingangssjild van d'n Echterbós (in de wiek d'n Echterbós)
File:Aan het Echterbosch (Echt-Susteren) entreebord.JPG|Ingangssjild van Anen Echterbós (in de wijk de Boesj)


## Naamgaeving
't Gehuch haet ummer d'n Echterbós geheite. De ieëste, echte benaming van de plaats en de beweuning is óntstange bie 't grenskantoar "Aan Kantoar". De plaatsnaam d'n Echterbós kump al veur in de voukstèlling van 1840.

## Ligking
't Gehuch d'n Echterbós ligk zeve kilomaeter van Ech en eine kilomaeter van d'n Deelgaard aaf.

## Statistische gegaeves
In 1840 haw 't gehuch d'n Echterbós óngevieër 27 hoezer en 144 inwoaners. Allewiel haet d'n Echterbós óngevieër 40 hoezer en 100 inwoaners.
Anen Echterbós

**Anen Echterbós** is e gehuch in de gemeinte Ech-Zöstere. 't Is ei van de twieë deiler van de oarsprunkelike woankern d'n Echterbós ('t anger deil haet de aoje naam *d'n Echterbós* behaoje). 't Versjil tösse de twieë plaatse ligk d'rin det d'n Echterbós zien eige wiek vörmp mit d'n Deelgaard en Pötbrook, dewiel Anen Echterbós ónger De Boesj vèltj. 

Op 't ingangssjild van Anen Echterbós wuuertj de Limbörgse naam verkieërdj gespèldj es *Aan het Echterboesj*: me gebroek 't verkieërdj lidwaord *het* (det *de* mót zeen). Det 't op *-boesj* inplaats *-bós* ènjig vèltj te verklaore vanoet 't dialek van de Boesj, wo me det zoa oetsprèk. 


File:Echterbosch (Echt-Susteren) entreebord.JPG|Ingangssjild van d'n Echterbós (in de wiek d'n Echterbós)
File:Aan het Echterbosch (Echt-Susteren) entreebord.JPG|Ingangssjild van Anen Echterbós (in de wiek de Boesj)
Ane Reiens

**Ane Reiens** (Nederlands: *Aan Reijans*) is e gehuch inne gemèndje Ech-Zöstere det veurnamelik oet häöf besteitj. Ane Reiens ligk oppe middewaeg tösse De Boesj en Sjalbrook, ouch neet wied van Havert aaf.

De drie straotname wo de beboewing van Ane Reiens is gelaenge heite: Meulewaeg, Havertergrenswaeg en Heugenderwaeg.
Aw-Kirk

**Aw-Kirk** (Nederlandjs: *Oud-Roosteren*) is e gehuch in de gemeinte Ech-Zöstere in Nederlands-Limbörg.

Aw-Kirk waas de oarsjprunkelike kern van 't dörp Roostere. Hie bevónj zich de parochiekirk woavan de sjtichting zeker tót de dertieandjen ieaw trögkgeit. 

In 1839 waerdje de kirk aevel aafgebraoke en vervange door de hujige, miea nao 't wèste gelaege Sint-Kuueb de Mieaderekirk. De Kern van Roostere versjoof zich daohaer en 't oarsjprunkelik Roostere waerdje dus Aw-Kirk. 

De kirkhaof van de veurmaolige kirk bleef es zoadanig in gebroek en op de plaats van de veurmaolige kirk waerdje in 1870 'n zèsheukige neogotische kepel geboewdj. Deze kirkhaof bezitj nag inkel zevetieandje ieawse graafsjtein.

d'n Aanlègk van 't Julianakanaal (1925-1934) zörgdje d'rveur det Aw-Kirk geïsoleerdj waerdje van de res van Roostere.

## Plaetjes

File:Oud-Roosteren (Echt-Susteren) bilingual city limit sign.JPG|Twieataolig ingangssjild.
File:Oud-Roosteren (Echt-Susteren), begraafplaats, kerkhofkapel.JPG|Kirkhaofkepel.
File:Oud-Roosteren (Echt-Susteren), begraafplaats, torenkruis verdwenen kerk.JPG|Taorekruuts verdwene kirk.
File:Oud-Roosteren (Echt-Susteren), begraafplaats, oude grafsteen.JPG|Aoje graafsjtein.
Slekke

*Dit artikel geitj euvere deersaort; veur de plaats, zuuch: [[De Sjlek]].*
----

**Slekke** of **boekpuuetige** (*Gastropoda*) zeen dere vanne klasse oete stam vanne weikdere (*Mollusca*). De naam boekpuuetige enne weitesjappelike naam zeen te danken ane gespeerdjen óngerkantj van 't lankwèrpig lief, dae veure veurtbewaeging zörg: *gaster* mèntj boek of maag en *poda* mèntj puuet. Weltwied zeen zoea 60.000 toet 75.000 versjillige saorte bekèndj.

Slekke zeen de ènsigste weikdere die ouch op 't landj laeve. De meiste slekke laeven inne zieë en daonaeve laef e deil vanne saorten in zeut water. De slekke zeen op versjillige meneren in te deile: zoea guuef 't slekke mit 'n huuske (huuskesslekke) en slekke zónger huuske (naaksslekke), saorte die door kiewe en anger die door lóngen aome; 't guuef aosaeters, plantjenaeters, detritusaeters en zelfs jagendje vleisaeter. De ieëste herkènbaar slekke stammen oet 't Cambrium. Slekke waere genkènmirk door ein inkel sjelp die meistes gedrejdj is. De meiste slekke zeen twieëslechtig; ze kinne van gesjeie geslach zeen, mer ouch hermafrodiet. Slekke waere door väöl dere gegaete, worónger de miens.

Doordet slekke döks e verkalk huuske höbbe, 't slekkenhoes, zeen van dees deergroep väöl oetgestórve saorte bekèndj. Väöl saorte waere gebroek es gidsfossiel, zodet de ajerdóm van aerdläög kan waere vasgestèldj.
Saint-Georges-sur-Meuse

**Saint-Georges-sur-Meuse** is 'n plaats en gemèndje inne pervincie Luuk in 't Belsj. De gemèndje tèltj ruum 6500 inwoeaners.

## Anger kerne
Warfusée, Dommartin, Warfée, Yernawe, Stockay, Sur-les-Bois, Tincelle en La Mallieue.

## Plaetje

File:Saint-Georges-sur-Meuse_JPG01.jpg|De kirk van Saint-Georges-sur-Meuse.


## Externe link
*Website vanne gemèndje
Toog

**Toog** kan verwieze nao:
* Toga;
* De tieëk, e kaffeemuibel worachter de kastelein de drenkskes klaormaak;
* Trein;
* 'ne Baog baove de raam of 'n deuräöpening.
Trein

'nen **Trein** of **toog** is e samestèl van (meistes spaorgebónje) veurtuger, bestäöndje oet einen of mieë wages.

In principe is edere reeks aan wages 'nen trein, meh meistes dink me bie 'nen trein ane spaorwaeg; zoean trein kump aan op 'ne sjtasie (halte). In toeristische gebiede riedj dökker 'nen trein, bestäöndje oet 'ne reeks aan klein wages achter 'nen trèkker dae d'r döks oetzuutj wie 'ne locomotief. Zoea toeristisch veurtuug riedj neet op 't spaor, meh wuuertj waal "trein" geneump. 't Zelvendje geldj veur de *[[road train]]*, 'ne vrachwage mit e groeat aantaal aanhangwages. 'ne Losse locomotief is eigentlik geinen trein, meh wuuertj, wen d'r óngerwaeges is, waal zoea geneump.
Waer (Zelfkantj)

**Waer** is e dörp inne gemèndje Zelfkantj inne kreis Hinsberg.

't Dörp ligk ane Nederlandjs-Pruusje grens kórtbie Zitterd, oppe waeg nao Zösterzeel. De Roeaj Baek struimp langs 't dörp.

Op 24 mieërt 1543 vónj tösse Waer en Zitterd 'ne slaag plaats tösse de troepe van keizer Karel V en hertog Willem V van Kleef.

Op 1 juli 1969 woort 't dörp opgenómmen inne gemèndje Zelfkantj.
Himalaya

d'n **Himalaya** (Hindi, Nepali: *हिमालय*, *Himālaya*; Tibetaans: *ཧི་མ་ལ་ཡ*; Oerdoe: *سلسلہ کوہ ہمالیہ*, *Salsal-kwe-Himalay*; Chinees: *喜马拉雅山脉*, pinyin: *Xǐmǎlāyǎ Shānmài*) is 'n groep mit berg in 't zuje van Azië d'n Himalaya vörmp de sjeijing tösse de hoeagvlakdje van 't Tibetaans Plateau in 't naorden enne reveervlakdjes van 't Indisch Subcontinent in 't zuje. In rume zin waeren aangrenzendje berg wie de Karakoram, Hindoekoesj, Pamir en Kunlun toete "Grótteren Himalaya" geraekendj. Al dees berg behuuere geologisch gezeen toet 'tzelvendje systeem. Es allein d'n eigentliken Himalaya wuuertj genómmen is de totaal lingdje róndje 2.500 km. De brèdje varieertj tösse de 200 en 400 km. d'n Himalaya bevatj mieër es fieërtig bergtuup baove de 7.000 m huuegdje en 9 bergtuup baove de 8.000 m. Daobie zitj de hoeagste berg vanne welt, de Mount Everest (8.850 m hoeag). d'n Himalaya vèltj administratief gezeen óngere groeatmachten India en Sjina (Tibet) enne kleinder berglenj Nepal en Bhoetaan. 't Uterste wèste vanne berg toet sloet vèltj ónger Pakistan. d'n Himalaya is 't bróngebied van inkel vanne grótste revere van Azië, die hóngerdje miljoene luuj van drinkwater veurzeen.

d'n Himalaya speeltj daoveur 'n wichtige rol inne Indiase en Tibetaanse mythologie, religie en litteratuur. De naam Himalaya stamp oet 't Sanskriet en is 'n sameveuging vanne wäörd *hima* (snieë) en *layas* (woeanplaats): litterlik, "woeanplaats inne snieë". De berg waere door zowaal hindoes es Tibetaanse boeddhiste besjoewdj es de woeanplaats vanne wichtigste gode. Inne loup vanne gesjiechte haet de Himalaya naeve miljoene hindoeïstische en boeddhistische pelgrims versjillige groepe bezeukers getróch: Indiase vórste die inne zomer 't keulder bergklimaat opzóchte, wèsterse óntdèkkingsreizigers en koloniaal bestuurders, en vanaaf de neugetieëndjen ieëf bergklummers en toeriste, de litste döks op zeuk nao spiritueel zingaeving.
Indexciefer

'n **Indexciefer** is e getaal inne vorm van 'n percentaasj det de verhajing oetdrök van 'n groeatheid toet 'n rifferensiewaerd. Zoea kan me aanhandj vanne indexciefers op uniform wies 'n euverzich kriege vanne óntwikkeling of verdeiling van die groeatheid. 't Meis kómmen indexciefers van historische reekse veur. 

## Veurbiljer en toelichting
Veure óntwikkeling vanne pries van milk te volge, wuuertj de pries van 'ne lieter milk vergeleke mitte pries in e bepaoldj jaor, 't zoeageneumdje basisjaor. Stèl det in 2000 'ne lieter milk €0,50 koom, in 2001 de pries €0,53 waas en in 2002 €0,52. Mit 2000 es basisjaor waere de indexciefers vanne pries in 2001 en 2002 es volg beraekendj:

: P_{2001}=\tfrac{0{,}53}{0{,}50}\times 100=106
en
: P_{2002}=\tfrac{0{,}52}{0{,}50}\times 100=104.

Veur 't basisjaor 2000 zelf is d'n index dus 100. Dit gegaeve gebroek me döks veure basis aan te gaeve; me zaet den: "2000=100". Op zich 'n ónzinnige oetspraok, mer inne kónteks verstaonbaar. Baeter is de minder gebroekelike meneer veure basis aan te gaeve door einveljigewaeg te sjrieve: "basis 2000".

Veur 't begriepe van 'n indexciefer zaet me ouch waal det me de waerd inne basis(periode) op 100 stèltj.

Behalve veur historische reekse kan me indexciefers ouch gebroeke veur beveurbeildj de geografische spreijing van 'n groeatheid of de verdeiling van e kènmirk euvere bedriever van 'ne bepaoldje bedriefstak te bestudere.

Zoea kan me 'n indrök kriege vanne verdeiling van 't gemiddeldj gezinsinkómmen euvere provincies van Nederlandj, door vergelieking mit Naord-Hóllandj es rifferensie (es basis). 't Gemiddeldj gezinsinkómmen in Naord-Hóllandj wuuertj dös op 100 gestaldj en veure anger provincies waere de indexciefers beraekendj. Aanhandj vanne indexciefers kan me einveljig 'n vergelieking make.
Marphysa minima

***Marphysa minima*** is 'ne bustelworm oete femielje *[[Eunicidae]]*. 't Lief vanne worm besteitj oet 'ne kop, e cilindrisch, gesementeerdj middelief en e stertstök. De kop besteitj oet e prostomium (deil veure móndjäöpening) en e peristomium (deil róndje móndj) en druueg gepaardje aanhangsele (palpe, antèns en cirri).

*Marphysa minima* woort in 1882 veur 't ieës weitesjappelik besjreve door Armauer Hansen.
Eddy Merckx

**Edouard Louis Joseph (Eddy) baron Merckx** (Meensel-Kiezegem, 17 juni 1945) is 'ne Belgischen aad-fietserenner dae van 1961 toet 1978 actief waas. Hae wuuertj mit 525 gewónne wedstrieje door fietserenspecialisten es de succesvólste fietserenner van alle tieje gezeen. 't Frans tiedsjrif *[[Vélo]]* betiteldje 'm in 2000 es "de grótste allertiejen in 't fietserenne". Hae wón de Tour de France en de Giro d'Italia vief kieër, wón alle klassiekers behalve Peries-Tours en Bordeaux-Peries, wón de Vuelta a España, wón es professional en es amatäör 't weltkampioensjap en brook 't werrelddoerrekaor. In 2011 kreeg t'r 'n ieëredoctoraat ane Vriej Universiteit van Brussel.
Ferwerd

**Ferwerd** (officieel, Fries: **Ferwert**) is e terpdörp enne houfplaats vanne gemèndje Ferwerderadeil, inne Nederlandjse provincie Frieslandj en tèltj óngevieër 1823 inwoeaners.

## Besjrieving
't Dörp ligk ane N357 tösse Leeuwarden en Dokkum, kórtbieje Waddezieë en t'n wèste van 't terpdörpke Hogebeintum. Saer 1999 is de officiële naam van 't dörp 'tt Friese *Ferwert*.

## Monumente
E deil van Ferwerd is e besjurmp dörpsgezich. Wiejer guuef 't in 't dörp tieëntale rieksmonumente.

## Kirk
Ferwerd wuuertj gekènmirk dore kirktaore vanne Sint-Martinuskirk. Dezen is saer 20 fibberwarie 2007 vernuudj, of eigentlik herstèldj nao wie d'r vreuger waas. 'n Restauratie inne jaore dertig vanne twintjigsten ieëf haw de kirktaore verangerdj zowie op 't plaetje. Ouch zeen jaore trögk de klokke gelas en ómgehangen aan anger loejasse.

## Windjmotor
t'n Zuje van 't dörp staatj 'ne kleinen Amerikaanse windjmoter.

## Sport en recreatie
Door dees plaats löp de Europese wanjelroute E9, dao ouch bekèndj es North Sea Trail of Fries Köspaad.

## Bevölkingsóntwikkeling
Dokkum

**Dokkum** is 'n stad inne gemèndje Dongeradeil en haet 12.615 inwoeaners (1 jannewarie 2016).

Dokkum is gelaengen oppe grens tösse de Kleistreek enne Friese Wolde, in 't naordoeaste vanne Nederlandjse provincie Frieslandj. Dokkum is ouch de naordelikste stad van Nederlandj en 't is ein vanne Friese èlf stei.

Dokkum genuutj internationaal bekèndjheid ómdet in 754 Bonifatius inne ómstreke van Dokkum vermaord zów zeen gewaes.

## Gebaoren in Dokkum
* Sipke Jan Bousema (15 augustus 1976), prizzentater bieje AVRO.
* Syb van der Ploeg (15 juni 1966), zenger van De Kast.
Terp

**Terp** of **wierde** is e waord womit me in Nederlandj kónsmaesige häöelen aanduudj, die woorten opgewórpe veur bie hoeagwater 'n druuege plaats te höbbe. Dees vlöchhäöele verangerdje döks in woeanhäöele worop sómtieds kómplieëte dörper woorte geboedj. Terpe kome veur langse ganse Waddekös van Wès-Europa: in 't Belsj, Naord-Nederlandj, Naord-Pruses en Wès-Denemarke. In Groningen en Frieslandj ligke same 1190 terpe: 955 in Frieslandj en 235 in Groninge. Inne neugetieëndjen ieëf wore hievan nag 867 euver. Väöl zeen daonao verzwónje door aafgravinge.

't Waord "terp" woort oearsprunkelik allein in Frieslandj gebroek. In Groninge gebroek me meistes de benaming "wierde", in Naord-Hóllandj en op 't eilandj Marken de benaming "werf", in Naord-Pruses de benaminge "warft", "wurt" of "wierde" en in Denemarke "værft", "varft" of "verft". 't Waord "terp" kump oet 't Aadfries en is geliek aan 't Limbörgs waord "dörp"; 't waord "wierde" kump van 't Aadfries "werd" of "wird" en beteikentj huuegdje.

Hogebeintum is mpt 8,80 maeter baove NAP de hoeagsten terp van Nederlandj; Warffum is de grótste.
De Varsj

**De Varsj** (Nederlandjs: *Varst* of *Voorst*) is e gehuch in Nederlandjs Limbörg inne gemèndje Roerdale ane grens mit Pruses. 't Huuerdje vreuger bieje gemèndje Postert. De Varsj ligk kórtbie de anger gehuchte Annedaol en Varsjerveld.

De hoezer en häöf vanne Varsj ligke geconcentreerdj aan twieë waeg: de Varsjerstraotwaeg enne Waeg langse Landjwaer.

't Varsjerveld ligk kórtbie 't gehuch Annedaol es bieje Varsj zelf.
Varsjerveld

't **Varsjerveld**, **Vàrsjerveld**, of (Mofers) **Varsjerveldj** (Nederlandjs: *Varsterveld* of *Voorsterveld*) is e gehuch in Nederlandjs Limbörg inne gemèndje Roerdale. 't Huuerdje vreuger bieje gemèndje Postert. 't Varsjerveld ligk kórtbie 't gehuch Annedaol es bie De Varsj zelf.

Alle häöf op 't Varsjerveld ligken ane Kloeswaeg, mer ouch de Varsjelewaeg ('ne laan) vèltj ónger 't Varsjerveld.
Tösje de Brögke

**Tösje de Brögke** (Nederlandjs: *Tuss(ch)en de Bruggen*) is e klei gehuch in Nederlandjs Limbörg inne gemèndje Roerdale, kórtbie Vlórp. Mit Tösje de Brögke mèntj me de beboewing tösje Vlórp enne Ètsberg, tösje de Roer enne retónd; achtere retónd hètj 't Aan 't Brook.

De völgendje waeg vallen ónger 't gehuch: Tösje de Brögke, Effelerwaeg, Èmsraojwaeg en Brögkelerwaeg (deilsj).
Aan 't Brook

**Aan 't Brook** (Nederlandjs: *Aan het Broek*) is e klei gehuch in Nederlandjs Limbörg inne gemèndje Roerdale, kórtbie Vlórp. Mit Aan 't Brook mèntj me de beboewing tösje Vlórp enne Ètsberg, vanaaf de retónde toet anen Ètsberg; tösje retónde enne Roer hètj 't Tösje de Brögke.

De völgendje waeg vallen ónger 't gehuch: Boenderswaeg, Brookwaeg, Krukkumwaeg, Klifsbergwaeg (deilsj), Slekwaeg (deilsj) en Brögkelderwaeg (deilsj).
De Hols

**De Hols** (Nederlandjs: *Holst*) is e klei gehuch in Nederlandjs Limbörg inne gemèndje Roerdale, tösse Póstert, Vloearep en Berg. De beboewing ligke geconcentreerdj ane volgendje waeg: Holsterwaeg, Strekelswaeg, Holsterkampwaeg, Paolderwaeg, Bergerwaeg, Nujen Holsterwaeg, Kloetewaeg, Holsterbrookwaeg, Zwarteberg en Moorselwaeg.
De Donk

**De Donk** (Nederlandjs: *Donk* of *Donck*) is e gehuch in Nederlandjs Limbörg inne gemèndje Roerdale. 't Huuerdje vreuger bieje gemèndje Postert en is dao taengewuuerdjig ouch gooddeils mit vergreudj. De Donk wuuertj in Postert óngersjeie van twieë anger deiler van 't dörp, namelik 't dörp en De Winkel.
Donk

**Donk**, **De Donk** of **De Donck** kan verwiezen nao:
* Donk (landjvorm), 'n saort aan zandjhäöel in lieëggelaenge reveergebied.

## Plaatsen in Limbörg
* Donk (Herk-de-Stad) *(Donck)*, 'n deilgemèndje in Belsj-Limbörg;
* Donk (Kessel) *(Donck)*, e gehuch in Nederlandjs Limbörg;
* Donk (Mael), e gehuch in Nederlandjs Limbörg;
* De Donk *(Donck)*, e gehuch in Nederlandjs Limbörg;
* De Donck (Zwollege), e boetenhoes in Zwollege.

## Anger plaatsen in 't Belsj
* Donk (Berlare), e gehuch in Berlare;
** Donkmeer, e maer in Berlare;
* Donk (Ekeren), 'n wiek van Ekeren (aansloetendj bie Vriesdonk, 'n wiek in Brasschaat);
* Donk (Lier), 'n wiek van Lier;
* Donk (Maldegem), e dörp in Maldegem;
* Donk (Mol), e gehuch in Mol;
* Recreatiedomein De Donk, gelaengen in Oudenaarde.

## Anger plaatsen in Nederlandj
* De Donk (Zuud-Hóllandj) *(Den Donk)*, e gehuch inne gemèndje Molenwaard;
* Donk (Laarbeek), e veurmaolig dörp, noe deil van 't twènlingdörp Beek en Donk in Naord-Brabantj;
* Donk (Bernheze), e gehuch in Noord-Brabant;
* Donk (Boekel), e gehuch in Noord-Brabant;
* Donk (Eersel), e gehuch in Noord-Brabant, t'n naordwèste van Vessem;
* Donk (Etten-Leur), e gehuch in Noord-Brabant;
* De Donk (Den Bosch), 'n wiek in Den Bosch;
* Huys ten Donck, in Ridderkerk.

## Persone
* Anita Donk, 'n Nederlandjse aktries;
* Eric van der Donk, 'ne Nederlandjsen aktäör;
* Koen en Jos van der Donk, Nederlandjse aktäörs;
* Ryan Donk, 'ne Nederlandjse voetballer;
* Sabrina van der Donk, 'n Nederlandjse miss;
* Marinus Anton Donk (1908-1972), 'ne Nederlandjse botanicus en mycoloog.
De Watersjei

**De Watersjei** (Nederlandjs: *De Waterschei*) is e gehuch in Nederlandjs Limbörg inne gemèndje Roerdale. 't Gehuch ligk vasgegreudj aan Mieëlik, ane waeg nao Hirkebósj. In 't gehuch ligk ouch *Oetsjpanning de Meule*.

De hoezer en häöf vanne Varsj ligke geconcentreerdj ane volgendje twieë waeg: Watersjei en Greunsjtraot (gooddeils in Mieëlik).
De Berg (Roerdale)

**De Berg** is e toponiem in Roerdale en verwies nao versjillige plaatse:
* 't Gehuch Ane Berg, bie Mofert;
* 't Gehuch De Berg bie Hare, zuuch hieónger;
* De kirkberg van Berg of Mieëlik;
* Versjillige anger berg inne gemèndje.

## Gehuch

**De Berg** is e klei gehuch inne gemeinde Roerdale taege de Pruusje grens bie Hare. De waeg wolangs 't ligk heite Waeg langse Landjwaer, Akerstraot en Heistraot. Bestuurlik vèlt 't ónger De Varsj en 't Varsjerveld.
De Borg

**De Borg** (Nederlandjs: *Borg*) is e gehuch in Nederlandjs Limbörg inne gemèndje Roerdale ane grens mit Pruses. 't Huuerdje vreuger bieje gemèndje Postert. De Borg ligk kórtbie tösse Postert en Kerke. De Borg besteitj oet slechs e paar häöf.

De hoezer en häöf vanne Borg ligke geconcentreerdj aan versjillige waeg: Bakkeswaeg, Borgersteeg, Borgsgank, Borgswaeg, Sjuurkeswaeg en Hinsbergerwaeg.
Borg

**Borg** kan verwieze nao:
*e versterk hoes (mit naam in Groninge), zuuch borg (opstal);
*e gecastreerdj menkesverke, zuuch verke (taam);
*e vouk oete sciencefictionserie Star Trek, zuuch Borg (Star Trek);
*'n borg- of contrapen;
*'n óngerpandj of borgstèlling.

## Es achternaam
*Anders Borg, 'ne Zweedse politicus;
*Björn Borg, 'ne Zweedsen tennisser;
*Joseph Borg, d'n Europese commissaris veur Zieëvaart en Visserie.

## Plaatse
*De Borg, e gehuch in Roerdale;
*Borg (Norrköping).
De Hieërsjtraot

**De Hieërsjtraot** is e gehuch det bie Zöstere huuertj en veur e groeat deil óm d'n Iezerebósj haer ligk. 't Gehuch ligk oeastelik van 't sjpaor Remunj - Zitterd en ónger de Hei. De volgendje sjtraote huuere bie 't gehuch: Hieërsjtraot, Iessjtraot (richting Iezebrook) en Zösterderwaeg (richting De Nuujsjtad).
Gebrook (Zöstere)

**Gebrook** is e veurmaolig gehuch det bie Zöstere huuertj. 't Loog tösje Illikhaove, Zöstere, Baakhaove en Houtem in. 't Gehuch is bao gans aafgebraoke gewaore es gevolg van de oetbreijing van 't industrieterrein bie Houtem. Allein aan de waeg Kamer resteertj nag einen haof, veur de res is 't gehuch gans verzwónje.
Kokkelert

**Kokkerelt** is e gehuch in de Nederlandjs Limbörgse gemeinte Ech-Zöstere, kórtbie 't dörp Roostere. 't Gehuch ligk aan de Maas en besjteit oet eine rechte waeg mit twiea name: Kokkelertsjtraot (in 't zuje) en Kempsjtraot (in 't noorde).

't Gehuch is qua veurzeninge gans aangeweze op Roostere.
Oevereind

**Oevereind** is e gehuch in de Nederlandjs Limbörgse gemeinte Ech-Zöstere, kórtbie 't dörp Roostere. 't Ligk tösje de Maas en 't Julianakanaal en besjteit sjlechs oet 'n paar häöf en sjtalle. 't Ligk aan de waeg tösje Roostere en d'n Aosterberg.
Ophaove (Ech-Zöstere)

**Ophaove** is e gehuch in de Nederlandjs Limbörgse gemeinte Ech-Zöstere, kórtbie 't stedje Ech. 't Ligk t'n zuje van dees plaats, aan de Echtermeulebaek kórtbie 't Julianakanaal. D'n Hammerhaof, 'nen aojen haof oet d'n achtieëndjen ieëw, bevindj zich in dit gehuch. Ophaove besleitj 1,17 km² en haet 40 inwoaners. 

## Plaetje

File:Ophoven_(Echt-Susteren)_entreebord.JPG|Ingangssjild van Ophaove.
Ophaove

**Ophaove** kan verwieze nao:
*Ophaove (Belsj), e dörp inne Belzje provincie Limbörg, deilgemèndje van Kinder;
*Ophaove (Duutsjlandj), 'n plaats inne gemèndje Wasseberg inne Pruusje deilstaot Naordrien-Wèsfale;
*Ophaove (Ech-Zöstere), e gehuch inne gemèndje Ech-Zösteren inne Nederlandse provincie Limbörg;
*Ophaove (Leudaal), e gehuch inne gemèndje Leudaal inne Nederlandjse provincie Limbörg;
*Ophaove (Zitterd), 'n wiek van Zitterd inne Nederlandjse provincie Limbörg.
Reewoude

**Reewoude** is e bungalowpark inne Nederlandjs Limbörgsje gemènde Roerdale. 't Ligk bie de Mienwaeg en 't Elfemaer. In Reewoude is e grouet deil vanne hoezer permanent bewónd en 't kan gezeen waere es 'n ónofficieel gehuch.

In Reewoude gelje specifieke boewregele.

## Referenties
Sókker

**Sókker** is 'n aetesmiddel det geassocieerdj wuuertj mit eine vanne primair smake, namelik zeut. Sacharose is 'n disacharied mitte molecuulformuul C12H22O11. De term "sókker" wuuertj ouch gebroek veur te verwieze nao fructose, glucose enne gekrenkdje diabetes mellitus.

't Produk sókker wuuertj gemaak van sókkerkroeate, sókkerreet of sókkerpalm middels e raffinaasjpercès. Bie det percès wuuertj de sókker oete plantj opgelos in heit water en middels herkristallisatie en filtratie gezuverdj.

De energie-inhaad van sókker (saccharose) bedruueg 16,8 kJ de gram.

E koolhydraat besteitj oet 'n aantaal C-atome mit mieëder hydroxylgruup (-OH) die zich in 'n ringstructuur bevinje (döks 5- of 6-rink) gevörmp oet 't corresponderendj aldehyde of keton. 'n Monosacharide-einheid kan ouch waere gesjreve mitte brutoformuul (C·H2O)n, litterlik e hydraat van kool(stof).
Oppe Kampes

**Oppe Kampes** is e gehuch in de Nederlandjs Limbörgse gemeinte Ech-Zöstere, kórtbie 't dörp Roostere. 't Gehuch ligk vasgegreudj aan de Eyckholtsjtraot van Roostere en besjteitj sjlechs oet 'n paar hoezer.

't Gehuch is qua veurzeninge gans aangeweze op Roostere.
Pepienesbrögk

De **Pepienesbrögk** is e gehuch in de Nederlandjs Limbörgse gemeinte Ech-Zöstere, aan de Paterwaeg (in 't verlingdje van de Brögkwaeg) bie Pej. 't Gehuch sjteitj veurnamelik bekèndj óm de biejaardeveurzeninge en de Pepieneshaof, 'n zoageneumdje "iesbórderie", aan d'n Dominicuswaeg.

## Zuuch ouch
* Abdie Lilbós
Gebrook (Ech)

**Gebrook** is e gehuch in de Nederlandjs Limbörgse gemeinte Ech-Zöstere, gelaenge aan de Gelaenbaek, kórt naeve de autobaan A2. Gebrook haet róndje 200 inwoaners.

De herkóms van 't waord is aafgeleidj van 't aangrenzendj Brookgebied langs de Gelaenbaek, det vreuger veural es bieëmp in gebroek waas. 

De Gebrookwaeg bie Zöstere is geneump nao 't inmiddels verzwónje Houtemer gehuch Gebrook, det aan d'n euverkantj van de A2 loog. In 2006 is de litste weuning dao aafgebraoke en haet 't plaats gemaak veur 't nuuj bedriefsterrein Houtem-Noord.

## Straote
De volgendje straotname huuere toet 't Gebrook:
* Doorderwaeg
* Gebrokerdiek
* Gebrokerpaad
* Gebrokerstraot
* Hammerwaeg
* Langen Akkerswaeg
* Peutewaeg
* Ruterswaeg
* Spaorstraot

## Plaetjes

File:Gebroek (Echt-Susteren) entreebord.JPG|Ingangssjild.
File:Gebroek (Echt-Susteren) St.Annakapel.JPG|Sint-Annakepel.
Ophaove (Zitterd)

**Ophaove** (Nederlandjs: *Ophoven*) is 'n wiek in 't zuje van Zitterd, inne Nederlandjs Limbörgse gemèndje Zitterd-Gelaen. Ophaove waas toet inne ieëste helf vannen twintjigsten ieëf e gehuch inne destiedse gemèndje Zitterd en is inmiddels oetgegreudj toet 'n geïntegreerdje woeanwiek van dees stad mit róndje 4060 inwoeaners in 2013.

## Ligking
De wiek wuuertj gegrens door 't centrum van Zitterd in 't naorde, de buurt Leiebrouk in 't oeaste, de Middewaeg (N276) in 't zujen enne wiek Sanderbout in 't wèste. De grens mit Leiebrouk wuuertj gevörmp dore Gelaenbaek/Keutelbaek enne grens mit Sanderbout dore spaorlien Zitterd - Herzogenrath. De wiek wuuertj van naord nao zuud doorsneje dore veurmaolige riekswaeg Nimwege - Mestreech.

## Gesjiechte
Ophaoven is e veurmaolig gehuch t'n zuje vanne historische stad Zitterd, vanoete stad gezeen stroumopwers ane Gelaenbaek. Hie-oet is ouch de naam aaf te leie, in vergelieking mit 't stroumaafwers gelaengen Euverhaove.

Juus wie de res van 't vreuger boetegebied van Zitterd haw Ophaove 'n agrarisch karakter. E groeat deil vanne oearsprunkelike beboewing van 't gehuch bestäöndje oet historische häöf en hoezer is nag dudelik te herkènne binne de hujige wiek es e lintj gelaenge langsen hujige Meulewaeg enne gelieknamige straot Ophaove (vreuger de Dörpsstraot). De litsgeneumdje straot waas veuren aanlègke vanne riekswaeg de wichtigste verbinjingswaeg tösse Zitterd en Gelaen. 'n Aantaal vanne aaj penj is verklaordj toet rieksmonument. 

De ieëste steielike oetbreijinge begósten inne ieëste helf vannen twintjigsten ieëf mitte boew van arbeidersweuninge veur personeel vanne Staotsmiene. t'n Wèste vanne riekswaeg woort de mienwirkerskóllenie Tieënbunjer aangelag. Inne jaore neugetig woorten ane zuudkantj vanne wiek de groeatsjaolige nuujboewprojèkte Baekdal en Craaveld oetgeveurdj. Dees buurte zeen allemaol formeel ingedeildj bieje wiek Ophaove.

Tösse 1917 en 1934 haw Ophaoven 'n spaorwaeghalte ane spaorlien Zitterd - Herzogenrath, de stopplaats Ophaove.

In 1911 kreeg Ophaove zien eige rooms-kattelieke kirk, de Antonius van Paduakirk. Dees kirk woort in 2011 gesjlote.
Bókket

**Bókket** (Duutsj: *Bocket*) is e dörp inne gemèndje Vöch, t'n zuje vanne houfplaats, in 't Kreis Hinsberg in Naordrien-Wèsfale. 't Dörp besjik euver 'n kinjergaord. Ane naordkantj van 't dörp óntsprink de Bókketer Vleet (Duutsj: *Bocketer Fließ*).

De naam van 't dörp is verwantj ane zujelike term *[[Bóches]]* (Bocholt).

## Zuuch ouch
* Bocket (Geilder)
Frilinghaove

**Frilinghaove** of **Vrielenhaove** (Duutsj: *Frilinghoven*) is e gehuch inne gemèndje Vöch, in 't Kreis Hinsberg in Naordrien-Wèsfale. 't Ligk t'n oeaste vanne houfplaats en besleitj neet mieër es ein straot. Ane naordkantj van 't gehuch óntsprink de Vrielenhaover Baek. Frilinghaove haet zoeaget fieftig inwoeaners.

De naam van 't gehuch kump aaf van *Vrilinchovin*. Det mót me interpreteren es *haof vanne vrieling*; 'ne vrieling is hiebie emes dae vrie is, dus geinen huuerige.
Hóntem

**Hóntem** (Duutsj: *Hontem*) is e gehuch inne gemèndje Vöch, in 't Kreis Hinsberg in Naordrien-Wèsfale. 't Ligk t'n oeaste vanne houfplaats en vèltj ónger 't dörp Brónsraoj. Richting det dörp ligken ouch de meiste hoezer, die relatief recèntelik geboedj zeen gewaore (*Ahornstraße*). 

't Dörp woort veur 't ieës in 1202 geneump es *Huntheym*, det 't heim van Hunto mèntj, en haet ummer ónger Brónsraoj gevalle.
De Kloes (Vuch)

**De Kloes** (Duutsj: *Die Klus*) is e gehuch inne gemèndje Vöch inne Kreis Hinsberg. 't Ligk tösse De Berg (bie De Varsj) en Nuujharen in en huuertj administratief gezeen bie Hare. 't Kan gezeen waeren es 't Duutsj deil van 't Nederlandjs gehuch De Berg; bei plaatse waeren aevel gesjeie door 'nen dieke bósj saer d'n Twieëdje Werreldkrieg. De volgendje twieë straote huuere bie De Kloes: Bergsjtraot (*Bergstraße*) en Kloezerwaeg (*Kluserweg*).

De Kloes haet 'nen eige kaffee: *Zur Klus*.
Löcke

**Löcke** of **Lökke** (Duutsj: *Löcken*) is e gehuch inne gemèndje Vöch, in Kreis Hinsberg in Naordrien-Wèsfale. 't Ligk bie 't plaetske Sjoeandörp en huuertj administratief gezeen toet Brónsraoj. 

De veurmaoligen taorewindjmeule (*aerdhóllenjer*) de Löckenermeule ligk t'n naorde vanne Maarstraot en woort in 1873 opgerich en is es rwien behaje. Toet 1923 woor d'r in bedrief es aoljemeule. Saer 2006/2007 is d'r ómgeboedj toet e woeanhoes.

## Straote
De volgendje straote behuuere toet Löcke:
* Lindenstraße
* Löckener Straße
* Maarstraße
* Wallstraße
Opspringe

**Opspringe** (Duutsj: *Obspringen*) is e dörp inne gemèndje Vöch, in Kreis Hinsberg in Naordrien-Wèsfale. 't Ligk tösse Löcke (Brónsraoj) en Haren in. 't Dörp is 'n aad lintjdörp det veurnamelik róndje Daalstraot (*Talstraße*) en inkel ziewaeg óm geboedj is gewaore. 't Dörp besjik euver 'n brandjwaer en 't jeugheim "Oase". Door Opspringe struimp de Kitschbach.

De Kattelieke Kirk Hert-van-Jezus woort van 1884 toet 1897 opgerich.

De naam van 't dörp verwies d'rnao det 't ane brónne ligk (van water).

Veur de herindeiling bie Vuch haw Opspringe zien eige gemèndje die boeten 't dörp zelf gein anger gehuchte bevadje.
Sjoeandörp

**Sjoeandörp** (Duutsj: *Schöndorf*) is e gehuch inne gemèndje Vöch, in Kreis Hinsberg in Naordrien-Wèsfale. Kórtbie ligk 't gehuch Löcke; Sjoeandörp huuertj administratief gezeen toet Brónsraoj. 

Ane naordeliken oetgank van 't gehuch óntsprink de Kitschbach.

Sjoeandörp woort veur 't ieës in 1277 verneump, namelik es *Schondorp*, det me kan opvatten es sjoean of sjeif dörp.

## Straote
De volgendje straote behuuere toet Sjoeandörp:
* Greundaal (*Grüntal*)
* Kruutsstraot (*Kreuzstraße*)
* Roeadduuerewaeg (*Rotdornweg*)
Brögkelke

**Brögkelke** (Duutsj: *Brüggelchen*, aad-Nederlandjs: *[[Breukelder]]*) is e dörp inne gemèndje Vöch, t'n naorde vanne houfplaats, in 't Kreis Hinsberg in Naordrien-Wèsfale. 't Dörp ligk tösse Haren en Vöch in. 't Haet róndje 500 inwoeaners en is qua veurzeninge bao gans op Vöch aangeweze. 

Door Brögkelke struimp de Vöchterbaek.

Ane Nederlandjse kantj vanne grens hètj 't Breukelder.
Breukelder

**Breukelder** of **Brögkelke** (Duutsj: *Brüggelchen*) is e gehuch in de gemeinte Ech-Zöstere. 't Is gelaege aan de waeg Breukeldervieëstraot.

Aan d'n Duutsje kantj van de grens hètj 't Brögkelke.
Zaelste

**Zaelste** (Duutsj: *Selsten*) is e gehuch inne gemèndje Vöch, in Kreis Hinsberg in Naordrien-Wèsfale. 't Ligk bie Brónsraoj, t'n zuje vanne Landjstraot (*Landstraße*, L228), mer e groeat deil t'n zuje van dees straot behuuertj nag toet Brónsraoj. Zaelste besjik euver 'ne brandjwaer.

Zaelste woort veur 't ieës in 1277 vermeldj es *Selsteiden*, det plaats in 't struimdaal mèntj.

## Straote
De volgendje straote behuuere toet Sjoeandörp:
* De Steeg (*Stieg*)
* Gesträötje (*Genstraße*)
* Houtwaeg (*Holzweg*)
* Zaelstenerstraot (*Selstener Straße*)
Nuujhare

**Nuujhare** is 't deil van Hare (*Haaren*), inne gemèndje Vuch, in Kreis Hinsberg in Naordrien-Wèsfale, det ane, vanoete Nederlandjse grens gezeen, euverkantj vanne Waldfeuchterbach enne Kitschbach. Allewiel maak dit wiedoet 't grótste deil van 't dörp oet. Dit stök van Haren is al vas aan 't greuje mit 't dörp Vin (*Vinn*) (bie Kirkevin, *Kirchhoven*) en vörmp daomit 'n bao kónstante beboewing vanne Nederlandjse grens toet ane stad Hinsberg.

Nuujharen is opgeboedj róndje veurmaolige gehuchte Haaserdriesch, Haas (straotnaam: *Am Haas*), Driesch (straotnaam: *Am Driesch*) en Steinritsch (straotnaam: *Am Steinritsch*), die richting Vin ligk. Ouch *Soperich* en *Eckholtertriesch* zeen veurmaolige gehuchte wo noe Nuujhare ligk.
Hinsberg

**Hinsberg** of **Heinsberg** is de houfstad van 't Kreis Hinsberg ('t wèstelikste kries van Duutsjlandj) en ligk in Naordrien-Wèsfale. De stad haet 40.913 inwoeaners. Hinsberg ligk 32 kilomaeter t'n zuudwèste van Mönchengladbach en 35 kilomaeter t'n naorde van Aoke. Kórtbie de Nederlandjse grens wuuertj de Duutsje strook landj tösse Nederlandj enne Rien ummer smaler. De stad wuuertj doorkruuts dore reveer de Worm, dae oetmóndj inne Roer.

De gemèndje haet 'n oppervlakdje van 92,21 km².

## Plaatse
De volgendje plaatse behuuere toete gemèndje Hinsberg:
Aphaove

**Aphaove** (Duutsj: *Aphoven*) is e klei dörp inne gemèndje Hinsberg, in 't Kreis Hinsberg, in Naordrien-Wèsfale. 't Is e lintjdörp det veurnamelik is opgeboedj róndje Daalstraot (*Talstraße*). Aphaove haet saer 1931 zien eige kirk (die innen Twieëdje Werreldkrieg zwaor besjajig woort). 

Aphaove haet 'n eige fluit- en tamboerkorps, "Bleib treu", 'n eige sjötterie en 'ne brandjwaer.

De oearsprunkelike gemèndje Aphaove besting oet Aphaove, Laffeld, Schafhausen en Sjleie (Schleiden). In 1935 woort de gemèndje Waldenrath hie-aan toegeveug. Op 1 januari 1972 woort de gemèndje opgeluf en samegeveug mit Hinsberg.

## Extern linke
Tinlot

**Tinlot** is 'n plaats en gemèndje inne pervincie Luuk in 't Belsj. De gemèndje tèltj ruum 2500 inwoeaners.

## Anger kerne
Abée, Fraiture, Ramelot, Seny, Soheit-Tinlot en Scry.

## Plaetje

File:TinlotMaisonCommunale.jpg|'t Gemèndjehoes van Tinlot.


## Externe link
*Website vanne gemèndje
Trooz

**Trooz** is 'n plaats en gemèndje inne pervincie Luuk in 't Belsj. De gemèndje tèltj ruum 8100 inwoeaners.

## Anger kerne
Forêt, Fraipont en Nessonvaux.

## Plaetje

File:Nessonvaux, kerk foto5 2010-07-10 13.23.JPG|De kirk van Nessonvaux.


## Externe link
*Website vanne gemèndje
Noord-Ierland

**Noord-Ierland** (Ingels: *Northern Ireland*, Iers: *Tuaisceart Éireann*, Ulstersjots: *Norlin Airlan(n)*) is dat deil vaan 't Vereineg Keuninkriek wat op 't eiland Ierland ligk en aon de Rippubliek Ierland grens. 't Is ein vaan de veer *vörmende len* (*constituent countries*) vaan 't Vereineg Keuninkriek, neve Ingeland, Sjotland en Wales. Informeel weurt 't wel *[[Ulster]]* geneump; dees regio ligk evels veur e deil in de Rippubliek. Hoofstad is Belfast, 'n aander groete stad is Londonderry (dèks gezag *Derry*). De deilstaot kint zoe'n 1,8 mieljoen inwoeners.

Noord-Ierland kraog zien eigen identiteit in de zeventienden iew, wie de Britse keuninge 't gebeed dege kolonisere mèt (veural protestantse) Ingelse en Sjotte. Wie Ierland ziech in 't begin vaan d'n twintegsten iew aofsjeide vaan 't Vereineg Keuninkriek, beslote in 1921 zès county's (graofsjappe) tot ze bij de Unie wouwe blieve. Bij de stiechting vaan de Ierse Vrijstaot 't jaor dao-op gebäörde dat ouch, hendeg tege de zin vaan de groete kathelieke minderheid. Intern spanninge veurde in de jaore zèsteg oetindelek tot *The Troubles*, e laankdoreg conflik tösse de bei etno-religieus gemeinsjappe, boebij väöl maorde en aonsleeg woorte gepleeg en mie es 3000 lui d'n doed voonte. 't Geweld woort in 1998 mèt 't Gojevriedagakkoord beïndeg. In 2007 kraog Noord-Ierland zien ieder opgelufde regionaol parlemint en regering trök.
Villers-le-Bouillet

**Villers-le-Bouillet** is 'n plaats en gemèndje inne pervincie Luuk in 't Belsj. De gemèndje tèltj ruum 6000 inwoeaners.

## Anger kerne
Fize-Fontaine, Vaux-et-Borset, Vieux-Waleffe en Warnant-Dreye.

## Plaetje

File:Villers-le-Bouillet - Esglesia.png|De Sint-Mertenskirk.


## Externe link
*Website vanne gemèndje
Zösterzeel

**Zösterzeel** (Duutsj: *Süsterseel*) is e dörp inne gemèndje Zelfkantj in kreis Hinsberg. 't Haet óngevieër 1600 inwoeaners.

De hujige kirk dateertj oet 1772 en is in romantische stiel geboedj.

d'n Iessjtraoter Meule (*Istrater Mühle*) ligk tösse Zösterzeel en Waer ane Roeaj Baek. Dae woort in 1352 veur 't ieës vermeldj es d'n euverste meule van Waer toet Iesstraote.

Op 1 juli 1969 woort 't dörp ane gemèndje Zelfkantj toegeveug.

## Naam
't Dörp woort veur 't ieës innen dertieëndjen ieëf vermeldj. De Duutsje spèlling *Süsterseel* dateertj pas oete neugetieëndjen ieëf.
* 1225: Sustersele
* 1488: Susteseil
* 1533: Susterseell
* 1820: Sustersehl
* 1850: Süsterseel
Lèst van börgemieësters van Mael

De gemeinte **[[Mael (dörp)|Mael]]** (Meijel) haet tot 2010 besjtange en had de volgende **[[börgemeister]]s**:

## Bron
*Dit artikel is gebaseerd op de correpsonderende lèst op de Nederlandse Wikipedia, en wel in [https://nl.wikipedia.org/w/index.php?title=Lijst_van_burgemeesters_van_Meijel&oldid=41965421 dis versie]*.
Havert

**Havert** is e klei dörpke inne gemèndje Zelfkantj in 't Kreis Hinsberg. 't Ligk in 't wèstelik gebied vanne gemèndje, tössen Iezebrook, Sjalbrook en Lindj/Sjtein (oppe waeg nao Hönge). In Havert woeane net get mieër es 500 luuj.

De naam Havert mèntj esjwaad en woort veur 't ieës in 't jaor 1020 vermeldj. De wèsteliken taore vanne Sint-Gertrudiskirk woort in 't jaor 1525 geboedj. Havert woor 'n eige gemèndje (same mit Iezebrook en Sjalbrook) toet 't in 1969 bieje Zelfkantj geveug woort.

## Plaetjes

File:Selfkant Havert.JPG|Havert.
File:Church Havert.JPG|De kirk van Havert.
File:Rittergut Wammen Sammlung Duncker.jpg|Riddergood Wamme.
File:Havert Ortsschild.jpg|Ingangssjildj.


## Vereine
* Vriewillige Brandjwaer Zelfkantj, einheid Havert-Sjalbrouk.
* Sint-Johannes-van-Nepomuk Sjötterie Havert.
* Spielmannszug 1920 Edelweiß Havert e.V.
* Kirkkoear Sint-Cäcillia Havert.
* Reit- und Fahrverein Zelfkantj-Havert.
* Sportverein SV 1967 Havert-Sjtein e.V.
* Sociaalverbandj VdK – Dörpsverbandj Zelfkantj veur Havert.
Lindj (Zelfkantj)

**Lindj** (Duutsj: *Lind*) is e klei gehuch inne gemèndje Zelfkantj in 't Kreis Hinsberg, Naordrien-Wèsfale. 't Ligk in 't wèstelik gebied vanne gemèndje, tösse Havert en Sjtein. 't Gehuch ligk anen doorgäöndjewaeg en besteitj slechs oet e paar häöf en e voetbalveldj.
Heilder

**Heilder** is e gehuch inne gemèndje Zelfkantj in 't Kreis Hinsberg. 't Ligk in 't naordwèstelik gebied vanne gemèndje inne buurt vanne plaats Zaofele, tösse Hönge, Lindj/Sjtein en Zaofele, ane Zelfkantjstraot, aan 't netuurgebied Höngener- und Saeffeler Bruch.
Lind

**Lind** kan verwieze nao:
; Geografie
*Lindj (Zelfkantj), e gehuch inne gemèndje Zelfkantj.
*Lindj (Boisheim), e gehuch bie Boisheim inne gemèndje Viersen.
*Lind (bie Altenahr), 'n plaats in 't Duutsj distrik Ahrweiler, Rienlandj-Palts.
*Lind (bie Mayen), 'n plaats in 't Duutsj distrik Mayen-Koblenz, Rienlandj-Palts.
*Lind (Washington), 'n plaats innen Amerikaanse staot Washington.

; Achternaam
*Bob Lind, 'nen Amerikaanse singer-songwriter.
*Espen Lind, 'ne Noorse zenger, songwriter en producer.
*Eva Lind, 'n Oeasteriekse sopraan en televisieprizzentatries.
*Jakov Lind, 'ne Joods-Oeasterieks-Britse sjriever.
*Jenny Lind, 'n Zweedse sopraan.
*Jörgen Lind, 'ne Zweedse sjriever.
*Mecka Lind, 'n Zweedse sjrieverin.
Wanze

**Wanze** is 'n plaats en gemèndje inne pervincie Luuk in 't Belsj. De gemèndje tèltj ruum 12500 inwoeaners.

## Anger kerne
Antheit, Bas-Oha, Huccorgne, Lamalle, Longpré, Moha, Vinalmont en Wanzoul.

## Plaetje

File:Wanze JPG01.jpg|'t Gemèndjehoes van Wanze.


## Externe link
*Website vanne gemèndje
Wèrm

**Wèrm** (Frans: *Waremme*, Nederlands: *Borgworm*, Waols: *Wareme*) is 'n stad en gemèndje inne pervincie Luuk in 't Belsj. De gemèndje tèltj ruum 14000 inwoeaners.

## Anger kerne
De grótter kerne zeen: Bettehaove (*Bettincourt*), Bleret, Bòòmster (*Bovenistier*), Grand-Axhe, Lankminge (*Lantremange*) en Liek (*Oleye*). De kleinder kerne zeen: Hartinge (*Hartenge*), Longchamps, Mouhin en Petit-Axhe.

## Plaetje

File:Waremme 050910 (6).JPG|'t Gemèndjehoes van Wèrm.
File:Waremme - Eglise Saint-Pierre.jpg|Sint-Pieëterskirk.


## Externe link
*Website vanne gemèndje
Heunge

**Heunge** of **Hönge** (Duutsj: *Höngen*) is e dörp inne gemèndje Zelfkantj in 't Kreis Hinsberg, Naordrien-Wèsfale. 't Ligk in 't oeastelik gebied vanne gemèndje, tösse Zaofele, Töddere en Lindj/Sjtein (oppe waeg nao Havert). In Hönge woeane net get mieër es 1200 luuj.

De ieëste naamsvermeljing, *Hoyngen*, is oet 1277. In 't Rienlandj ligke mieëder plaatse mit name wie *Hoengen*, *Höngen* of *Hönningen*. Dees name bevatte meugelik 't bieveuglik naamwaord *ho(h)*, det verbandj haet mit 't waord *Höhe* "huuegdje". Meis hiltj det den mit 'n verhuueging naeven 'n reveer of e baekske. 

Heunge ligk in e daal vanne Zaofel, op 'n huuegdje van 50 maeter baove zieëspegel.

## Plaetjes

File:Selfkant-Höngen Denkmal-Nr. 47, Lambertusstraße 4 (4935).jpg|'nen Haof in Heunge.
File:Selfkant-Höngen Denkmal-Nr. 34, Krouw 4 (4922).jpg|'nen Angeren haof in Heunge.
File:Höngen, kerk in straatzicht foto8 2011-03-16 13.47.JPG|De Sint-Lambertuskirk in Heunge.
Biesse

**Biesse** (Duutsj: *Biesen*, vreuger: *Biessen* of *Bießen*) is e klei gehuch inne gemèndje Zelfkantj in 't Kreis Hinsberg, Naordrien-Wèsfale. 't Ligk in 't wèstelik gebied vanne gemèndje, t'n zuje van Sjtein en t'n wèste van Hönge. 't Huuerdje veure herindeiling bieje gemèndje Hönge. d'r Ligke twieë waeg in Biesse: Kloeasterpaad (*Klosterpfad*) en Biessenerwaeg (*Biesener Weg*).
Mille

**Mille(n)** kan verwieze nao:
*Mille (Zelfkantj), e dörp innen Duutsje deilstaot Naordrien-Wèsfale;
*Miele, e dörp inne Vlaamse provincie Limbörg;
*Mille (Belsj), e dörp inne Belzje provincie Waals-Braobantj;
*Millen (Georgia), 'n plaats innen Amerikaanse staot Georgia.
Mille (Zelfkantj)

**Mille** (Duutsj: *Millen*) is e dörp inne gemèndje Zelfkantj in 't Kreis Hinsberg, Naordrien-Wèsfale. 't Ligk in 't wèstelik gebied vanne gemèndje, tösse Töddere en De Nuujsjtad (kórtbie Zitterd). In Mille woeane net get mieër es 300 luuj.

## Gesjiechte
De kestieël Mille waar toete verkoup vanne hieërlikheid Millen aan Dietrich II van Hinsberg in 1281 de zaetel vanne hieëre van Mille. Nao wiejer tössetiedse wusselinge vanne mach behuuerdje Mille vanaaf 1499 toet 't Hertogdóm Gulik; de kestieël Mille woort de zaetel vanne oete drie hieërlikheje Gangelt, Vuch en Millen opgeboedje Guliksen amb Mille.

Tössen 't begin vannen twelfdjen ieëf en 't jaor 1802 besting in Millen ein ane Benediktienerabdie Sint-Michael in Siegburg óngergesjik Benediktienerkloeaster; de al bestäöndje parochiekirk woort es proosdiekirk gebroek.

De Roeaj Baek vörmp saer de grensbepaoling door 't Congres van Wenen in 1815 de grens tösse Duutsjlandj en Nederlandj. Saer dezen tied is de links vanne baek gelaenge kestieël Nederlandjs, mer 't rechs vanne baek gelaenge dörp Duutsj.

Van 23 april 1949 toet 31 juli 1963 sting de Zelfkantj en daomit ouch Millen ónger Nederlandjs gezag. Op 1 augustus 1963 völgdje nao betaling van 280 miljoen Duutsje mark aan Nederlandj de trögkgaaf. Op 24 juni 1969 woort de gemèndje Millen opgeluf en samegeveug mitte ómligkendje gemèndje toete gemèndje Zelfkantj.

## Plaetjes

File:Kasteel Millen.jpg|Kestieël Mille.
File:Millen, kerk foto17 2011-03-20 10.08.JPG|Parochieel prosdiekirk Sint-Nicolaas.
File:Millener Mühlen 1.jpg|Millenermeule.
Sjalbrouk

**Sjalbrouk** of, boetedörps, **Sjalbrook** (Duutsj: *Schalbruch*) is e dörp inne gemèndje Zelfkantj in 't Kreis Hinsberg. 't Ligk in 't naordwèstelik gebied vanne gemèndje, bie Iezebrook, Ane Reiens (Nederlandj) en Havert. In Sjalbrook woeane taenge de 1000 luuj. Taenge Sjalbrook aan ligk 't netuurgebied Hohbruch.

Sjalbrook huuerdje toete herindeling in 1969 bieje gemèndje Havert, same mit Iezebrook. Daonao woort 't bieje Zelfkantj geveug.

## Plaetjes

File:Schalbruch Barbarakapelle.jpg|Barbarakepel.
File:Schalbruch Ortseingang.jpg|Ingangssjildj.
Iezebrouk

**Iezebrouk** of, boetedörps, **Iezebrook** (Duutsj: *Isenbruch*) is e gehuch (of klein dörp) inne gemèndje Zelfkantj in 't Kreis Hinsberg (Naordrien-Wesfale). 't Ligk in 't naordwèstelik gebied vanne gemèndje, bie Havert, Sjalbrook, Millen en De Nuujsjtad (Nederlandj). In Iezebrook woeane zoeaget 320 luuj. Iezebrouk is 't wèstelikste gebied van Duutsjlandj.

Iezebrook huuerdje toete herindeling in 1969 bieje gemèndje Havert, same mit Sjalbrook. Daonao woort 't bieje Zelfkantj geveug.

## Plaetjes

File:Isenbrucher Mühlen 1.jpg|Iezebrokermeule.
Mille-Brouk

**Mille-Brouk**, **Brouk** of, boetedörps, **Mille-Brook** (Duutsj: *Millen-Bruch*) is e gehuch inne gemèndje Zelfkantj in 't Kreis Hinsberg, Naordrien-Wèsfale. 't Ligk in 't naordwèstelik gebied vanne gemèndje, anen euverkantj vanne Zaofelerbaek bie Havert. In Mille-Brook woeane zoeaget 50 luuj. 

## Plaetjes

File:Millen-Bruch Urkataster.jpg|De versjillige häöf van Mille-Brouk oppe Urkatasterkarte oet 1846.
File:Millen-Bruch Ortsschild.jpg|Ingangssjildj.
Hillesberg

**Hillesberg** (Duutsj: *Hillensberg*) is e gehuch (of klein dörp) inne gemèndje Zelfkantj in 't Kreis Hinsberg. 't Ligk in 't zudelik gebied vanne gemèndje in 'nen inham in Nederlandj, bie Bèngelder en De Wèndjraak; de kórtsbiezeendjste plaats in Duutsjlandj is Waer. In Hillesberg woeane taenge de 400 luuj. 

In 1170 woort de plaats vermeldj es *Hilleneseick*. Hillesberg haw toete herindeling in 1969 zien eige gemèndje die daonao woort toegeveug ane gemèndje Zelfkantj.

## Plaetjes

File:Hillensberg Kirche.jpg|Sint-Michaelskirk.
File:Hillensberg Historische Hofanlage.jpg|'nen Historischen haof in Hillesberg.